El Serpis Urban Art Project arriba a Santa Anna
28 gener 2020

## El Serpis Urban Art Project arriba a Santa Anna28 gener 2020Última actualització: 14 juliol 2025

![](../gestion/img/WhatsApp-Image-2020-01-28-at-09.22.19.jpeg)  
  

El **regidor de Cultura, Nahuel González** i la **presidenta de la Junta de Disctricte de Santa Anna, Alícia Izquierdo**, acompanyades dels responsables del projecte municipal d’art urbà compromés i solidari, **Serpis Urban Art Project, Eloi Ángel i Sergio T. Almela**, han visitat la darrera de les intervencions, la número 23. Es realitza per primera vegada a Santa Anna, concretament al nou centre social i de l’Associació de Malalts de Familiars d’Alzheimer, AFA la Safor.

_“Per a Santa Anna és un orgull acollir el Serpis Urban Project, perquè ja feia temps que ho estàvem esperant. I és que una de les coses grans del projecte és que la gent i els barris demanem ja intervencions d’art urbà en conèixer la qualitat de les pintures i els artistes que estan venint a Gandia. I, més enllà de l’estètica, cal posar en valor que totes les intervencions porten missatge. En aquest cas al pèl, perquè és una peça del MAga en l’espai on es fan els tallers de ceràmica”,_  ha explicat Izquierdo.

L’artista, **Gambin Rot**, és un altre referent dins l’art urbà i el grafitti: _“Treballe més la memòria històrica amb imatges d’arxiu i documentació, investigant la història del lloc on faig la intervenció, realitzant imatges figuratives que representaran persones o accions importants per a la història local. Des de fa un temps reflexione també la memòria a través de l’objecte, al qual li reconec la capacitat per a representar la pròpia contemporània. En el cas de Gandia, em vaig proposar una metodologia concreta per a aquest projecte, a través d’objectes que vaig visitar al Museu Arqueològic de Gandia, el MAGa”_.

Finalment, el regidor de Cultura ha animat la ciutadania a visitar aquesta nova actuació artística i ha recordat _“que necessitem més murs i espais per fer-hi les actuacions._ _Les persones interessades a enviar propostes d’intervenció i/o oferir murs per actuar-hi, poden fer-ho al correu electrònic: arturba@gandia.org”_.

[Twittear](https://twitter.com/share)